als_Latn dik_Latn tur_Latn
Ekspozita e Leopold Forstner në MHK
Më 2 mars, ora 18:00, në hollin kryesor të Muzeut Historik Kombëtar, do të çelet ekspozita e titulluar "Ballkani i vitit 1917 i vizatuar nga artisti austriak i artit modern Leopold Forstner”. Leopold Forstner, bashkëpunëtor i artistit Gustav Klimt,ka udhëtuar në vitet 1917 dhe 1918 në cilësinë e oficerit të Perandorisë Austro-Hungareze në territoret e sotme të Shqipërisë, Kosovës, Maqedonisë, Malit të Zi dhe Serbisë. Ai vizatoi portrete të banorëve vendas, fotografoi veshje kombëtare dhe mblodhi objekte artizanale. Misioni i tij ishte: Dokumentimi i kulturës së popujve të Ballkanit gjatë Luftës së Parë Botërore. Kjo ekspozitë përmban disa vizatime, piktura dhe skica të cilat kanë si referim vendet dhe ngjarjet gjatë Luftës së Parë Botërore në Ballkan.
Të gjitha punimet janë të shoqëruara me tekste sqaruese. Kështu në ekspozitë do të paraqiten 11 Roll-ups (2 x 1 Meter) me tekste, foto, skica dhe harta si dhe 73 vizatime/skica 65x45 cm. Ekspozita vjen në Tiranë me mbështetjen e Ambasadës Austriake dhe Ministrisë së Kulturës në bashkëpunim me MHK. Ajo do të qëndrojë e çelur deri më 15 mars 2015.
als_Latn als_Latn als_Latn